钦定古今图书集成/明伦汇编/官常典/第607卷 > 李庆
## 钦定古今图书集成/明伦汇编/官常典/第607卷 > 李庆

按《安陆府志》：“庆字积善，宣德间，以岁荐授建昌同知。
同官治赋者虑愆期致罪，追索甚急，庆为缓期，民悦
之，输纳无敢后。以忧去，民追送出境。升南户部郎中，
调礼部仪制，迁两浙盐运使。有持券请盐者，按岁月
先后给之，二年，岁课三倍。寻乞归，卒于舟。殁之日，无
以为丧，邑人至今称之。”